Polovica

Polovica (iné názvy: polovička, zastarávajúco pola, hovorovo polka, najmä v matematike: polovina, v prvých dvoch významoch v spojení s meraným predmetom: pol, zastarano alebo nárečovo: polovic) môže byť:
 jedna z dvoch rovnakých (alebo približne rovnakých) častí celku rozdeleného na len dve časti, pozri pod časť (alebo pozri jedna polovica (matematika))
 hovorovo: jedna z dvoch nerovnakých častí celku rozdeleného na len dve časti (napr. väčšia polovica, menšia polovica), pozri pod časť
 v matematike skrátene: jedna polovica, pozri jedna polovica (matematika)
 znak ½, pozri ½
 zastarano: polovičná výmera alebo rozloha nehnuteľnosti
 stred alebo prostredná časť (najmä časového, miestneho alebo iného úseku), pozri stred

Polovica alebo polovička môže byť žartovne aj: manželka

Polovina môže byť aj miešanina dvoch druhov obilia alebo múka z tejto miešaniny, synonymum: polovník, pozri polovník

Zdroje
polovica; polovina; pol. In: Krátky slovník slovenského jazyka 2020, S. 507-510
polovica; polovina; polka; pol; pola. In: Slovník slovenského jazyka (Peciar)
polovica; polovina. In: Slovník slovenských nárečí
polovica; polovina. In: Historický slovník slovenského jazyka
pol; polovica. In: Synonymický slovník slovenčiny